ลักษณะการประกอบธุรกิจ

ความเป็นมาของบริษัท

บริษัท เอฟโวลูชั่น แคปปิตอล จำกัด (มหาชน) (“บริษัท”) ก่อตั้งขึ้นในปี 2542
เพื่อดำเนินธุรกิจสื่อดิจิตอลสำหรับผู้ใช้อินเตอร์เน็ตและผู้ใช้โทรศัพท์เคลื่อนที่ บริษัทได้เปิดเว็บไซต์
www.siam2you.com
เพื่อให้บริการข้อมูลข่าวสารกับผู้ใช้อินเตอร์เน็ตและลงโฆษณาประชาสัมพันธ์สินค้าและบริการของลูกค้า
และเว็บไซต์ wap.siam2you.com สำหรับผู้ใช้อินเตอร์เน็ตผ่านโทรศัพท์เคลื่อนที่

ต่อมาในปี 2544 บริษัทได้เล็งเห็นถึงโอกาสจากการเพิ่มจำนวนผู้ใช้โทรศัพท์เคลื่อนที่ในประเทศไทย
จึงได้ขยายการดำเนินธุรกิจโดยเปิดให้บริการเสริมสำหรับผู้ใช้โทรศัพท์เคลื่อนที่ ซึ่งประกอบไปด้วย
การให้บริการส่งข้อมูลมัลติมีเดียชนิดต่างๆ (รูปภาพ เสียงเรียกเข้าโทรศัพท์ คลิปเสียง คลิปวีดีโอ
และ อื่นๆ) ไปยังโทรศัพท์เคลื่อนที่ของผู้ใช้
นอกจากนี้บริษัทให้บริการที่ปรึกษาและพัฒนาผ่านสื่ออินเตอร์เน็ตและสื่อไร้สายให้กับลูกค้าทั้งภาครัฐและเอกชน
เพื่อสร้างช่องทางให้ลูกค้าสามารถติดต่อสื่อสารกับกลุ่มเป้าหมายผ่านสื่ออินเตอร์เน็ตและสื่อไร้สายได้อีกทางหนึ่ง
เช่น การนำเสนอรายละเอียดของสินค้าและบริการที่ลูกค้าจำหน่าย
การจัดกิจกรรมทางการตลาดเพื่อดึงดูดความสนใจของกลุ่มเป้าหมาย เป็นต้น

ในปี 2550 บริษัทได้เปลี่ยนแปลงโครงสร้างผู้ถือหุ้น โครงสร้างองค์กร และโครงสร้างทางการเงิน
รวมถึงเริ่มที่จะขยายการทำธุรกิจไปสู่ธุรกิจอสังหาริมทรัพย์
เช่นบริการให้คำปรึกษาและการพัฒนาโครงการ อีกทั้งยังได้ทำการผสานธุรกิจเดิมทางด้านสื่อ
เข้ากับธุรกิจใหม่อีกด้วย หลังจากที่บริษัทได้สร้างความสัมพันธ์กับหลายฝ่ายในอุตสาหกรรม
โดยเฉพาะนักลงทุนทั้งใน เอเซีย ยุโรป และอมเริกามาเป็นระยะเวลาสามปี ในปี 2554
บริษัทได้ทำการขยายธุรกิจเข้าไปสู่การให้บริการด้านการลงทุน (Private Equity)
รวมไปถึงการบริหารสินทรัพย์ที่เกี่ยวกับธุรกิจโรงแรม

ภาวะวิกฤติทางการเงินในปี 2551 และปัญหาทางการเมืองที่เกิดขึ้นมาอย่างต่อเนื่องในประเทศไทย
ได้ส่งผลทางด้านลบอย่างมากต่อธุรกิจให้คำปรึกษาด้านการพัฒนาและการลงทุนในอสังหาริมทรัพย์
ซึ่งโครงการส่วนใหญ่นั้นอยู่ในอุตสากรรมโรงแรม ซึ่งได้รับผลทางด้านลบโดยตรงจากเหตุการณ์ต่างๆ
ข้างต้น อย่างไรก็ตาม บริษัทได้ทำการลงทุนในบริษัทเร้ดแพลนเนทโฮเต็ล
(www.redplanethotels.com)
ซึ่งทำธุรกิจโรงแรมราคาประหยัดภายใต้สัญญาแฟรนไชส์โดยตรงจาก Tune Hotels
(www.tunehotels.com) ในประเทศไทย ฟิลิปปินส์ อินโดนีเซีย จีน และ บังคลาเทศ
ซึ่งโครงการต่างๆ มีความคืบหน้าไป

ในเดือนกันยายน 2554 บริษัทได้ซื้อหุ้นคิดเป็น 25% ในบริษัทหลักทรัพย์จัดการกองทุน ซีมิโก้ จำกัด
(www.seamicoasset.com)
ซึ่งเป็นการลงทุนทางกลยุทธ์ทีสำคัญอีกหนึ่งการลงทุนที่จะทำให้บริษัทสามารถสร้างความเติบโตให้ธุรกิจ
โดยขยายธุรกิจเข้าไปสู่ธุรกิจการจัดการกองทุนที่อยู่ภายใต้การกำกับของคณะกรรมการกลักทรัพย์และตลาดหลักทรัพย์อย่างเต็มรูปแบบ
ในปี 2554 มีลูกค้าหลายรายที่ตกลงให้บริษัทให้บริการที่เกี่ยวกับการลงทุนและการพัฒนาโรงแรม
ซึ่งธุรกิจใหม่เหล่านี้จะนำมาซึ่งรายได้ที่จะมาชดเชยการชะลอตัวของรายได้ที่มาจากการให้คำปรึกษาการพฒนาโรงแรมในระดับห้าดาว

ประวัติความเป็นมาและพัฒนาการที่สำคัญของบริษัทสรุปได้ดังนี้

กรกฎาคม 2542 จดทะเบียนก่อตั้ง บริษัท สยามทูยู จำกัด ด้วยทุนจดทะเบียนเริ่มแรก 2 ล้านบาท
มูลค่าที่ตราไว้หุ้นละ 10 บาท และเรียกชำระเต็มมูลค่าแล้ว

ตุลาคม 2542 เริ่มดำเนินธุรกิจสื่อดิจิตอล (Digital Media) โดยเปิดเว็บไซต์
www.siam2you.com เพื่อให้บริการข่าวสารและการสืบค้นข้อมูลกับผู้ใช้อินเตอร์เน็ต
การดำเนินการดังกล่าวช่วยสร้างฐานผู้ใช้อินเตอร์เน็ตและช่องทางสื่อสารผ่านเครือข่ายอินเตอร์เน็ต
ทำให้บริษัทเริ่มมีรายได้จากการให้บริการด้านการตลาดกับลูกค้าที่ต้องการโฆษณาประชาสัมพันธ์ไปยังกลุ่มเป้าหมายที่เป็นผู้ใช้อินเตอร์เน็ต

กันยายน 2543 เริ่มเปิดแวบไซต์ wap.siam2you.com
สำหรับผู้ใช้อินเตอร์เน็ตผ่านโทรศัพท์เคลื่อนที่
เพื่อเป็นการเพิ่มช่องทางสื่อสารไปยังผู้ใช้อินเตอร์เน็ตผ่านโทรศัพท์เคลื่อนที่

ตุลาคม 2544 ทำข้อตกลงร่วมกับ AIS ในการเป็นผู้ให้บริการเสริมสำหรับผู้ใช้โทรศัพท์เคลื่อนที่
(Wireless Value Added Service) ในระบบ GSM 900 ที่ AIS เป็นผู้ให้บริการ
โดยบริษัทได้ลงนามกับ AIS
ในสัญญาแบ่งรายได้จากการให้บริการเสริมสำหรับผู้ใช้โทรศัพท์เคลื่อนที่ของ AIS
เป็นครั้งแรกเมื่อวันที่ 16 ตุลาคม 2554

เริ่มดำเนินธุรกิจบริการคำปรึกษาและพัฒนาผ่านสื่ออินเตอร์เน็ตและสื่อไร้สาย (Interactive
Solutions) ให้กับลูกค้าทั้งภาครัฐและเอกชน

พฤษภาคม 2545 ขยายการให้บริการเสริมสำหรับผู้ใช้โทรศัพท์เคลื่อนที่สู่ระบบ GSM 1800 ที่ DTAC
เป็นผู้ให้บริการ โดยบริษัทได้ลงนามกับ DTAC
ในสัญญาแบ่งรายได้จากการให้บริการเสริมสำหรับผู้ใช้โทรศัพท์เคลื่อนที่ของ DTAC
เป็นครั้งแรกเมื่อวันที่ 31 พฤษภาคม 2545

กันยายน 2545 เว็บไซต์ของบริษัท www.siam2you.com ได้รับรางวัล Web awards ประเภท
Best Portal Website จากบริษัท เนชั่นมัลติมีเดียกรุ๊ป จำกัด (มหาชน)
จากเว็บไซต์ที่เข้าประกวดทั่วประเทศจำนวน 482 เว็บไซด์

มกราคม 2546 ขยายการให้บริการเสริมสำหรับผู้ใช้โทรศัพท์เคลื่อนที่สู่ระบบ GSM 1800 ที่
Orange เป็นผู้ให้บริการ โดยบริษัทได้ลงนามกับ Orange
ในสัญญาแบ่งรายได้จากการให้บริการเสริมสำหรับผู้ใช้โทรศัพท์เคลื่อนที่ของ Orange
เป็นครั้งแรกเมื่อวันที่ 15 มกราคม 2546

ธันวาคม 2546 จดทะเบียนแปรสภาพเป็นบริษัทมหาชนจำกัด เมื่อวันที่ 22 ธันวาคม 2546

เมษายน 2548 บริษัทเสนอขายหุ้นสามัญเพิ่มทุนจำนวน 10,232,800 หุ้น มูลค่าหุ้นที่ตราไว้หุ้นละ 1
บาท และเสนอขายที่ราคาหุ้นละ 7 บาท ทำให้บริษัทมีทุนจดทะเบียนรวมที่ชำระเต็มแล้วรวมเป็น
40,931,510

พฤษภาคม 2548 บริษัทได้จดทะเบียนในตลาดหลักทรัพย์ เอ็ม เอ ไอ (MAI)
ภายใต้ตลาดหลักทรัพย์แห่งประเทศไทย เมื่อวันที่ 4 พฤษภาคม 2548

เมษายน 2550 เปลี่ยนแปลงผู้ถือหุ้นหลักจากเดิม คือ นายสุปรัชญ์ ศรีผดุง นางสาวไม ไท ควัน หัว
และนายนิคลาส จอนห์ แอสซ่าร์ แสตลเบอร์ก เป็น เนซู แคปปิตอล ลิมิเต็ด และบริษัท คูดู จำกัด
ในขณะที่ผู้แทนจากผู้ถือหุ้นรายใหม่ได้เข้าดำรงตำแหน่งกรรมการ และผู้บริหารของบริษัท

กรกฎาคม 2550 การประชุมวิสามัญผู้ถือหุ้นครั้งที่ 1/2550 เมื่อวันที่ 23 กรกฎาคม 2550
มีมติให้บริษัทเสนอขายหุ้นสามัญเพิ่มทุนจำนวน 368,383,590 หุ้น ในมูลค่าที่ตราไว้หุ้นละ 1 บาท
ให้แก่ผู้ถือหุ้นเดิมในอัตราส่วนจำนวน 1 หุ้นเดิมต่อ 9 หุ้นใหม่ ในราคาเสนอหุ้นละ 1 บาท

สิงหาคม 2550 ผู้ถือหุ้นเดิมของบริษัทเข้าซื้อหุ้นจำนวน 350,383,590 หุ้น
จากหุ้นที่เสนอขายทั้งหมด 368,383,590 หุ้น ในมูลค่าที่ตราไว้หุ้นละ 1 บาท
ส่งผลให้บริษัทมีทุนจดทะเบียนที่ชำระไว้เต็มมูลค่าแล้วรวมจำนวน 391,366,118 บาท

จัดตั้งบริษัท มอนสเตอร์ มีเดีย จำกัด ซึ่งมีทุนจดทะเบียน (ชำระแล้วเต็มจำนวน) มูลค่า 30
ล้านบาท โดยบริษัทถือหุ้นทั้งสิ้น จำนวน 299,993 หุ้น คิดเป็นร้อยละ 99.99
ของทุนจดทะเบียนที่ชำระแล้ว

เข้าซื้อหุ้นสามัญจำนวน 1,950,000 หุ้น ในบริษัท ฟีน่า พาร์ค จำกัด จากผู้ถือหุ้นเดิมมูลค่า 19.5
ล้านบาท คิดเป็นร้อยละ 22.94 ของทุนจดทะเบียนที่ชำระแล้ว

เข้าซื้อหุ้นสามัญจำนวน 4,550,000 หุ้น ในบริษัท คาซ่า ฟิโก้ จำกัด จากผู้ถือหุ้นเดิมมูลค่า 45.5
ล้านบาท คิดเป็นร้อยละ 31.38 ของทุนจดทะเบียนที่ชำระแล้ว

กันยายน 2550 ซื้อหุ้นเพิ่มทุนจำนวน 350,000 หุ้น ในบริษัท ฟีน่า พาร์ค จำกัด รวมมูลค่า 3.50
ล้านบาท ส่งผลให้อัตราการถือหุ้นเพิ่มเป็นร้อยละ 25 ของทุนจดทะเบียนที่ชำระแล้วมูลค่า 92
ล้านบาท

ซื้อหุ้นสามัญเพิ่มทุนจำนวน 2,000,000 หุ้น ในบริษัท คาซ่า ฟิโก้ จำกัด รวมมูลค่า 20 ล้านบาท
ส่งผลให้อัตราการถือหุ้นเพิ่มเป็นร้อยละ 35.41 ของทุนจดทะเบียนที่ชำระแล้วมูลค่า 185 ล้านบาท

ขายหุ้นสามัญ บริษัท พลัส โฟร์ ซิกส์ (Plus Four Six) ที่บริษัทถืออยู่ทั้งหมดมูลค่า 185 ล้านบาท

ตุลาคม 2550 จัดตั้ง บริษัท เอฟโวลูชั่น แอ็ดไวเซอร์ส จำกัด ซึ่งมีทุนจดทะเบียน
(ชำระแล้วเต็มจำนวน) 1 ล้านบาท โดยบริษัทถือหุ้นทั้งสิ้น จำนวน 9,993 หุ้น คิดเป็นร้อยละ
99.93 ของทุนจดทะเบียนที่ชำระแล้ว

ธันวาคม 2550 ในที่ประชุมคณะกรรมการบริษัท ครั้งที่ 14/2550 เมื่อวันที่ 14 ธันวาคม 2550
มีมติอนุมัติลดทุนจดทะเบียน จากเดิมจำนวน 409,315,100 บาท เป็น 391,366,118 บาท
ซึ่งแบ่งออกเป็นหุ้นสามัญจำนวน 391,366,118 หุ้น มูลค่าที่ตราไว้หุ้นละ 1 บาท
โดยการตัดหุ้นเพิ่มทุนที่ยังมิได้นำออกจำหน่าย จำนวน 17,948,982 หุ้น มูลค่าหุ้นที่ตราไว้หุ้นละ 1
บาท
ทั้งนี้หุ้นดังกล่าวเป็นหุ้นที่เหลือจากการเสนอขายหุ้นให้แก่ผู้ถือหุ้นเดิมซึ่งออกตามมติของที่ประชุมวิสามัญผู้ถือหุ้นครั้งที่
1/2550 และมีมติให้เพิ่มทุนจดทะเบียนของบริษัทอีกจำนวน 130,000,000
จากทุนจดทะเบียนจำนวน 391,366,118 บาท เป็นทุนจดทะเบียน 521,366,118 บาท
แบ่งออกเป็ยจำนวน 521,366,118 หุ้น มูลค่าหุ้นที่ตราไว้หุ้นละ 1 บาท
โดยการออกหุ้นสามัญใหม่จำนวน 130,000,000 หุ้น มูลค่าหุ้นที่ตราไว้หุ้นละ 1 บาท
ซึ่งต่อมาได้รับอนุมัติจากที่ประชุมวิสามัญผู้ถือหุ้นครั้งที่ 1/2551 เมื่อวันที่ 26 มกราคม 2551

นอกจากนี้ในการประชุมคณะกรรมการบริษัท ครั้งที่ 14/2550 ได้มีมติอนุมัติจัดตั้งบริษัทย่อย บริษัท
ไททัน โปรเจค แมเนจเม้นท์ จำกัด ขึ้นให้แล้วเสร็จในระหว่างสัปดาห์แรกของเดือนมกราคม 2551
ด้วยทุนจดทะเบียน 1 ล้านบาท โดยบริษัทเข้าถือหุ้นจำนวน 9,993 หุ้น ราคาหุ้นละ 100 บาท
คิดเป็นร้อยละ 99.93 ของทุนจดทะเบียน

มกราคม 2551 ที่ประชุมคณะกรรมการบริษัท ครั้งที่ 1/2551 เมื่อวันที่ 17 มกราคม 2551
มีมติอนุมัติให้บริษัทลงทุนเพิ่มเติมจำนวน 50,000,000 บาท ในการซื้อหุ้นเพิ่มทุนในบริษัท คาซ่า
ฟีโก้ จำกัด รวมทั้งมีมติให้จัดตั้งบริษัทย่อยใหม่ ชื่อ บริษัท เทียร่า พอด จำกัด
ซึ่งเป็นบริษัทร่วมทุนกันระหว่างบริษัท และเทียร่า ดีไซด์ พีทีอี โดยมีทุนจดทะเบียนทั้งสิ้น 4 ล้านบาท
โดยบริษัทถือหุ้นร้อยละ 51 ของทุนจดทะเบียน

การประชุมวิสามัญผู้ถือหุ้นครั้งที่ 1/2551 เมื่อวันที่ 26 มกราคม 2551
มีมติให้เพิ่มทุนจดทะเบียนของบริษัทอีกจำนวน 130,000,000 บาท จากทุนจดทะเบียนจำนวน
391,366,118 บาท เป็นทุนจดทะเบียน 521,366,118 บาท แบ่งออกเป็นจำนวน 521,366,118
หุ้น มูลค่าหุ้นที่ตราไว้หุ้นละ 1 บาท โดยการออกหุ้นสามัญใหม่จำนวน 130,000,000 หุ้น
มูลค่าที่ตราไว้หุ้นละ 1 บาท และอนุมัติให้คณะกรรมการ
เป็นผู้มีอำนาจพิจารณาจัดสรรหุ้นสามัญเพิ่มทุนดังกล่าว ระยะเวลาการเสนอขาย เงื่อนไข
และรายละเอียดอื่นๆ ที่เกี่ยวข้องกับการจัดสรรหุ้นสามัญเพิ่มทุนดังกล่าว รวมทั้งให้จัดสรรหุ้นเพิ่มทุน
ทั้งจำนวนหรือแต่บางส่วนในคราวเดียวกันหรือต่างคราวกันให้แก่นักลงทุนโดยเฉพาะเจาะจง
และ/หรือ นักลงทุนประเภทสถาบัน (นักลงทุน)
ซึ่งเป็นบุคคลในวงจำกัดตามประกาศคณะกรรมการตลาดหลักทรัพย์ ในราคาเสนอขายหุ้นละ 2.10
บาท

กุมภาพันธ์ 2551 ที่ประชุมคณะกรรมการบริษัท เมื่อวันที่ 28 กุมภาพันธ์ 2551
มีมติอนุมัติให้เปลี่ยนชื่อบริษัทย่อยจาก บริษัท เอฟโวลูชั่น แอ็ดไวเซอร์ส จำกัด เป็น บริษัท
เอฟโวลูชั่น แลนด์ จำกัด และอนุมัติให้มีการเพิ่มทุนจำนวน 144,000,000 บาท
โดยบริษัทจะซื้อหุ้นเพิ่มทุนทั้งหมด และมีมติอนุมัติให้บริษัท เอฟโวลูชั่น แลนด์ จำกัด
รับโอนหุ้นในบริษัท คาซ่า ฟิโก้ จำกัด และหุ้นในบริษัท ฟีน่า ปาร์ค จำกัด ที่บริษัทถืออยู่ทั้งหมด

  วันที่ 29 กุมภาพันธ์ 2551 คณะกรรมการบริษัทมีมติอนุมัติให้จัดตั้งบริษัทย่อย ชื่อ ทีเฮชพี
  แอดไวเซอร์ส ลิมิเต็ด ด้วยทุนจดทะเบียน 50,000 เหรียญสหรัฐฯ
  ทุนจดทะเบียนชำระแล้วเบื้องต้นคือ 100,000 เหรียญสหรัฐฯ โดย บริษัทฯ เข้าทำการซื้อหุ้น
  1,000 หุ้น ในราคาหุ้นละ 100 เหรียญสหรัฐฯ ซึ่งเท่ากับมูลค่าหุ้นที่ตราไว้ 1 (หนึ่ง)
  เหรียญสหรัฐฯ โดยมีหุ้นที่ยังไม่ได้นำออกขายจำนวน 49,000 หุ้น

  มีนาคม 2551 ที่ประชุมคณะกรรมการบริษัท ครั้งที่ 4/2551 เมื่อวันที่ 21 มีนาคม 2551
  มีมติอนุมัติจัดสรรหุ้นเพิ่มทุนจำนวน 130,000,000 หุ้น ให้แก่ เอ็มจีพี ฮาเซล นัมเบอร์ วัน
  (มอร์ริเชียส) จำกัด ซึ่งเป็น บริษัทที่จัดตั้งขึ้นเพื่อการลงทุน จดทะเบียนที่ประเทศมอร์ริเชียส
  และเป็นบริษัทที่ได้รับคำปรึกษาจาก เอ็มจีพีเอ (“MGPA”)
  ในฐานะที่เป็นหนึ่งในกองทุนภูมิภาคเอเชียของเอ็มจีพีเอ

มีมติลงทุนเพิ่มเติมในบริษัทย่อย บริษัท เอฟโวลูชั่น แลนด์ จำกัด อีกจำนวน 80 ล้านบาท
ซึ่งทำให้ทุนจดทะเบียนที่ชำระแล้วของ เอฟโวลูชั่น แลนด์ เพิ่มขึ้นเป็น 225 ล้านบาท

  บริษัทเข้าซื้อหุ้นร้อยละ 99.99 ในบริษัท แอ๊ดแดกซ์ ดีเวลลอปเม้นท์ จำกัด ในราคา 10
  ล้านบาท โดยบริษัท แอ๊ดแดกซ์ ดีเวลลอปเม้นท์ จำกัด เป็นเจ้าของที่ดินปลอดภาระ
  ที่อำเภอบางละมุง จังหวัดชลบุรี เนื้อที่ 14 ไร่ 2 งาน 47 ตารางวา
  ซึ่งกำลังก่อสร้างโครงการ คอนโดมิเนียม ชื่อ “เดอะ เลคส์ แอท ฟีนิกซ์” จำนวน 118 ห้องชุด

เมษายน 2551 การประชุมสามัญผู้ถือหุ้นประจำปี 2551 มีมติให้การเปลี่ยนชื่อของบริษัทเป็น “บริษัท
เอฟโวลูชั่น แคปปิตอล จำกัด (มหาชน)” โดยมีชื่อย่อหลักทรัพย์ว่า “E”

บริษัทได้ลงทุนเพิ่มจำนวน 10 ล้านบาท ในการซื้อหุ้นเพิ่มทุนของบริษัทย่อย บริษัท ไททัน โปรเจค
แมเนจเม้นท์ จำกัด

นอกจากนั้น บริษัทได้จดทะเบียนสำนักงานสาขาที่ อำเภอเกาะสมุย จังหวัดสุราษฎธานี

มิถุนายน 2551 จัดตั้งบริษัทร่วม บริษัท ซไพร์ พรอพเพอร์ตี้ จำกัด ทุนจดทะเบียน 10 ล้านบาท
โดยบริษัทเข้าถือหุ้นร้อยละ 46 ของทุนจดทะเบียน

  จัดตั้งบริษัทย่อย เอฟโวลูชั่น โฮลดิ้งส์ ลิมิเต็ด ขึ้นที่ประเทศมอร์ริเชียส ด้วยทุนจดทะเบียนขั้นต้น
  125,000 เหรียญสหรัฐ ชำระเต็ม โดยที่บริษัทถือหุ้นร้อยละ 100

  เพื่อเป็นการปรับโครงสร้างบริษัท คณะกรรมการบริษัทได้มีมติให้โอนหุ้นของ ทีเอชพี
  แอดไวเซอร์ส ลิมิเต็ด ทั้งหมดที่บริษัทถือให้กับ เอฟโวลูชั่น โฮลดิ้งส์ ลิมิเต็ด

กันยายน 2551 เมื่อวันที่ 11 กันยายน 2551 คณะกรรมการบริษัทมีมติอนุมัติจัดตั้งบริษัทย่อย บริษัท
คอร์ เอเชีย จำกัด โดยบริษัทถือหุ้นร้อยละ 51 ของทุนจดทะเบียน 10 ล้านบาท

นอกจากนั้น บริษัทได้จัดตั้งบริษัทร่วม 2 บริษัท ได้แก่ บริษัท อันดามัน บีช เรสซิเดนซ์ จำกัด และ
บริษัท พังงา โฮเต็ล จำกัด เพื่อรองรับแผนการพัฒนาด้านอสังหาริมทรัพย์ของบริษัท
โดยบริษัทถือหุ้นร้อยละ 46 ของทุนจดทะเบียนของทั้งสองบริษัทร่วม

พฤศจิกายน 2551 บริษัทได้ลงทุนเพิ่มในบริษัทย่อย จำนวน 1 ล้านบาทในการซื้อหุ้นเพิ่มทุนของบริษัท
ไททัน โปรเจค แมเนจเม้นท์ จำกัด ทำให้บริษัท ไททัน โปรเจค แมเนจเม้นท์ จำกัด
มีทุนจดทะเบียนทั้งสิ้น 11 ล้านบาท

ธันวาคม 2551 ในวันที่ 12 ธันวาคม 2551 บริษัทย่อย ที่ชื่อ บริษัท เอฟโวลูชั่น แลนด์ จำกัด
ได้ซื้อหุ้นสามัญจำนวน 562,500 หุ้นของ บริษัท คาซ่า ฟิโก้ จำกัด เป็นเงิน 5.62 ล้านบาท
ส่งผลให้มีการเพิ่มสัดส่วนการถือหุ้นในบริษัทนี้จากร้อยละ 40.53 เป็นร้อยละ 42.50

บริษัท เอฟโวลูชั่น แลนด์ จำกัด ยังเข้าไปซื้อหุ้นสามัญจำนวน 1,550,000 หุ้นของบริษัท ฟีน่า
ปาร์ค จำกัด เป็นเงิน 15.50 ล้านบาท ส่งผลให้มีการเพิ่มสัดส่วนการถือหุ้นในบริษัทนี้จากร้อยละ
27 เป็นร้อยละ 42.50

กุมภาพันธ์ 2552 คณะกรรมการบริษัทได้มีการประชุม เมื่อวันที่ 25 กุมภาพันธ์ 2552
มีมติอนุมัติเลิกบริษัท ไททัน โปรเจค แมเนจเม้นท์ จำกัด ซึ่งเป็นบริษัทย่อยของบริษัท และ บริษัท
ซไพร์ พรอพเพอร์ตี้ จำกัด ซึ่งเป็นบริษัทที่เกี่ยวข้อง อีกทั้ง บริษัท มอนสเตอร์ มีเดีย จำกัด
ได้มีการลดทุนจดทะเบียน จาก 30,000,000 บาท เป็น 10,000,000 บาท
เพื่อให้เข้ากับวัตถุประสงค์ ในการปรับโครงสร้างองค์กร

พฤษภาคม 2552 คณะกรรมการบริษัทได้มีการประชุมเมื่อวันที่ 14 พฤษภาคม 2552 มีมติอนุมัติเลิก
บริษัท เทียร่า พอด จำกัด ซึ่งเป็นบริษัทย่อยของบริษัท

สิงหาคม 2552 คณะกรรมการบริษัทได้มีการประชุมเมื่อวันที่ 7 สิงหาคม 2552
เพื่ออนุมัติการจัดตั้งบริษัทใหม่สองบริษัท ซึ่งเป็นบริษัทร่วมทุน ได้แก่ บริษัท เรด แพลนเนต โฮเต็ลส์
จำกัด และ อีเคที แอดไวเซอร์ส ลิมิเต็ด ทางบริษัทได้เข้าไปถือหุ้น ร้อยละ 51 ของทุนจดทะเบียน
1 ล้านบาท ในบริษัท เรด แพลนเนต โฮเต็ลส์ จำกัด และยังให้บริษัท เอฟโวลูชั่น แอดไวเซอร์ส
จำกัด ซึ่งเป็นบริษัทย่อยของบริษัทได้เข้าไปถือหุ้น ร้อยละ 50 ของ อีเคที แอดไวเซอร์ส ลิมิเต็ด
จดทะเบียนที่หมู่เกาะเคย์แมน

ทางบริษัท ได้มีการจดทะเบียนสองบริษัทใหม่ ได้แก่ บริษัท ยามู วิลล่าส์ จำกัด และ บริษัท ยามู
(ไทยแลนด์) จำกัด เพื่อสนับสนุนฝ่ายพัฒนาทรัพย์สินของบริษัท บริษัท เอฟโวลูชั่น แลนด์ จำกัด
ซึ่งเป็นบริษัทย่อย ได้เข้าไปถือหุ้น ร้อยละ 47.5 ของทุนจดทะเบียน 10 ล้านบาท
ในแต่ละบริษัทที่กล่าวมา

วันที่ 7 สิงหาคม 2552 บริษัท อันดามัน บีช เรสซิเดนซ์ จำกัด และ บริษัท พังงา โฮเต็ล จำกัด
ได้ร่วมลงนามข้อตกลง สัญญาการจัดการ โครงการโรงแรมและที่พักอาศัยในจังหวัดพังงากับทาง
ริทซ์ คาร์ลตัน (Ritz-Carlton)

  บริษัท คาซ่า ฟิโก้ จำกัด และ บริษัท ฟีน่า ปาร์ค จำกัด ซึ่งเป็นบริษัทร่วมของบริษัท
  ได้ลงนามข้อตกลงสัญญาการจัดการโครงการโรงแรมและที่พักอาศัยในเกาะสมุยกับทางกลุ่ม
  แมริออท (Marriott)

ตุลาคม 2552 การประชุมผู้ถือหุ้นวิสามัญ ครั้งที่ 1/2552 เมื่อวันที่ 16 ตุลาคม 2552
ได้อนุมัติการเพิ่มทุนจดทะเบียนอีก 172,633,882 บาท จากทุนจดทะเบียนเดิม 521,366,118
บาทเป็น 694,000,000 บาท โดยออกหุ้นสามัญใหม่จำนวน 172,633,882 หุ้นในมูลค่าหุ้นจำนวน
1.00 บาท ต่อ หุ้น

ผู้ถือหุ้นบริษัท ได้อนุมัติคณะกรรมการของบริษัท ให้มีการจ่ายหุ้นใหม่
และกำหนดระยะเวลาการเสนอเงื่อนไข ข้อตกลงอื่นๆ
และรายละเอียดที่เกี่ยวข้องกับการจ่ายหุ้นสามัญใหม่ดังกล่าว ให้แก่นักลงทุนที่ระบุไว้ และ/หรือ
นักลงทุนสถาบัน ที่จะทำการซื้อส่วนหนึ่งหรือหลายส่วน โดยการเสนอขายหุ้นกู้ในวงจำกัด
ตามกำหนดการของตลาดหลักทรัพย์

ธันวาคม 2552 อีเคที แอดไวเซอร์ส ลิมิเต็ด ซึ่งเป็นบริษัทร่วมทุน ได้ลงนามสัญญาแฟรนไชส์ กับ
ทูน โฮเต็ลดอทคอม (TuneHotels.com) เพื่อจะเปิดตัวโรงแรมทูนจำนวน 44 โรงแรม
ในประเทศไทย จีน บังคลาเทศ ฟิลิปปินส์ และ อินโดนีเซีย บริษัท ไททัน โปรเจค แมเนจเม้นท์
จำกัด ซึ่งเป็นบริษัทย่อย ได้มีการชำระหนี้เสร็จสิ้นแล้ว

กุมภาพันธ์ 2553 คณะกรรมการบริษัทได้มีการประชุมเมื่อวันที่ 24 กุมภาพันธ์ 2553
อนุมัติการเปลี่ยนชื่อบริษัทย่อย จากเดิมชื่อ “บริษัท คอร์ เอเชีย จำกัด” เป็น “บริษัท สไปร์ เรียล
เอสเตท จำกัด” และซื้อหุ้นร้อยละ 49 จาก Kor Foreign Sales, LLC. ซึ่งเป็นผลให้ บริษัท
สไปร์ เรียล เอสเตท จำกัด ถือหุ้นโดยบริษัทร้อยละ 100

จัดตั้งบริษัทร่วมทุนใหม่ ได้แก่ Red Planet Hotels Limited (เรด แพลนเนต โฮเต็ลส์
ลิมิเต็ด) ที่ประเทศหมู่เกาะเคย์แมน
เพื่อพัฒนาและให้คำปรึกษาโครงการโรงแรมภายใต้สัญญาแฟรนไชส์ (Franchise Agreement)
โดย เอฟโวลูชั่น แอ็ดไวเซอร์ส ลิมิเต็ด ซึ่งเป็นบริษัทย่อยของบริษัทเข้าถือหุ้น ร้อยละ 50
ของทุนจดทะเบียนทั้งหมด

มีนาคม 2553 เมื่อวันที่ 31 มีนาคม 2553 เอฟโวลูชั่น แอ็ดไวเซอร์ส ลิมิเต็ด
ได้ซื้อหุ้นสามัญเพิ่มทุนใน Red Planet Hotels Limited จำนวน 40,576 หุ้น
มีผลทำให้สัดส่วนการถือหุ้นโดย เอฟโวลูชั่น แอ็ดไวเซอร์ส ลิมิเต็ด เพิ่มขึ้นจากร้อยละ 50
เป็นร้อยละ 77 และทำให้ Red Planet Hotels Limited
ถูกจัดอยู่ในประเภทบริษัทย่อยของบริษัท

อีเคที แอดไวเซอร์ส ลิมิเต็ด ซึ่งเป็นบริษัทร่วมทุน ได้ทำการโอนสิทธิตามสัญญาแฟรนไชส์ กับ ทูน
โฮเต็ล ดอทคอม ให้กับ Red Planet Hotels Limited

  เมษายน 2553 ที่ประชุมคณะกรรมการบริษัท ครั้งที่ 2/2553 เมื่อวันที่ 5 เมษายน 2553
  อนุมัติการจัดสรรหุ้นสามัญเพิ่มทุนแบบเฉพาะเจาะจง จำนวน 85,800,000 หุ้นให้กับนักลงทุน 5
  รายซึ่งเป็นนักลงทุนแบบเฉพาะเจาะจงและ/หรือ นักลงทุนประเภทสถาบัน
  ซึ่งเป็นบุคคลในวงจำกัด (Private Placement) ตามประกาศคณะกรรมการกำกับตลาดทุนที่
  ทจ. 28/2551

พฤษภาคม 2553 Red Planet Hotels Limited มีการระดมทุนจากนักลงทุนภายนอก
โดยเมื่อวันที่ 28 พฤษภาคม 2553 Red Planet Hotels Limited
ได้เข้าทำสัญญาจองซื้อหุ้นกับนักลงทุนหลายราย และได้ออกหุ้นเพิ่มทุนจำนวน 600,000 หุ้น
มูลค่าหุ้นละ 100 เหรียญสหรัฐ ซึ่งมูลค่าของหุ้นประกอบด้วย มูลค่าที่ตราไว้ หุ้นละ 0.01
เหรียญสหรัฐ และส่วนเกินมูลค่าหุ้น หุ้นละ 99.99 เหรียญสหรัฐ คิดเป็นจำนวนเงินทั้งสิ้น
6,000,000 เหรียญสหรัฐ

โดยที่ เอฟโวลูชั่น แอ็ดไวเซอร์ส ลิมิเต็ด ได้ซื้อหุ้นสามัญที่เพิ่มขึ้นดังกล่าวจำนวน 9,540 หุ้น
มูลค่าหุ้นละ 100 เหรียญสหรัฐ เป็นจำนวนทั้งสิ้น 954,000 เหรียญสหรัฐ
ผลจากที่ที่นักลงทุนภายนอกได้เข้าซื้อหุ้นสามัญที่เพิ่มขึ้นดังกล่าวจำนวน 50,460 หุ้น มูลค่าหุ้นละ 100
เหรียญสหรัฐ ทำให้สัดส่วนที่ถือหุ้นใน Red Planet Hotels Limited ลดลงจากร้อยละ 77
เป็นร้อยละ 59.6 ซึ่งส่งผลให้ Red Planet Hotels Limited
ถูกเปลี่ยนแปลงการจัดประเภทจากบริษัทย่อย เป็นบริษัทร่วมของบริษัท

มิถุนายน 2553 ที่ประชุมคณะกรรมการบริษัท ครั้งที่ 4/2553 เมื่อวันที่ 18 มิถุนายน 2553
อนุมัติการจัดสรรหุ้นสามัญเพิ่มทุนแบบเฉพาะเจาะจง จำนวน 21,000,000 หุ้น ในราคา 1 บาท
ให้กับ นักลงทุน 3 ราย ซึ่งเป็นนักลงทุนแบบเฉพาะเจาะจง และ/หรือ นักลงทุนประเภทสถาบัน
ซึ่งเป็นบุคคลในวงจำกัด (Private Placement) ตามประกาศคณะกรรมการกำกับตลาดทุนที่ ทจ.
28/2551

เอฟโวลูชั่น แอ็ดไวเซอร์ส ลิมิเต็ด ได้ซื้อหุ้นสามัญ ที่เพิ่มทุนอีกจำนวน 1,540 หุ้น มูลค่าหุ้นละ 100
เหรียญสหรัฐ เป็นจำนวนทั้งสิ้น 154,000 เหรียญสหรัฐ

กรกฎาคม 2553 เอฟโวลูชั่น แอ็ดไวเซอร์ส ลิมิเต็ด ได้ซื้อหุ้นสามัญ ที่เพิ่มทุนอีกจำนวน 9,540 หุ้น
มูลค่าหุ้นละ 100 เหรียญสหรัฐ เป็นจำนวนทั้งสิ้น 954,000 เหรียญสหรัฐทำให้สัดส่วนที่ถือหุ้นใน
Planet Hotels Limited ลดลงจากร้อยละ 59.6 เป็นร้อยละ 50.54

สิงหาคม 2553 นายฟิลลิป แอนดรูว์ ไวท์ ได้ลาออกจากการเป็นกรรมการบริษัท เมื่อวันที่ 5
สิงหาคม 2553

ที่ประชุมคณะกรรมการบริษัท ครั้งที่ 5/2553 เมื่อวันที่ 10 สิงหาคม 2553
ได้อนุมัติการออกใบสำคัญแสดงสิทธิที่จะซื้อหุ้นสามัญของบริษัท (Warrant) จำนวนไม่เกิน
347,000,000 หน่วย เพื่อจัดสรรให้แก่ผู้ถือหุ้นเดิม ในราคาเสนอขาย 0.1
บาทต่อหน่วยใบสำคัญแสดงสิทธิ โดยมีอัตราการจัดสรรเท่ากับ 2 หุ้นเดิม ต่อ 1
หน่วยใบสำคัญแสดงสิทธิ

หม่อมราชวงศ์จัตุมงคล โสณกุล ลาออกจากการเป็น ประธานกรรมการ
และกรรมการบริษัทเนื่องจากมีภาระกิจอื่นๆ เพิ่มขึ้นอีกเป็นอันมาก

กันยายน 2553 ได้มีการจดทะเบียนจัดตั้งบริษัทย่อยของบริษัท มอนสเตอร์ มีเดีย จำกัด ขึ้นใหม่ ชื่อ
บริษัท ไอคิวทริป ดอทคอม จำกัด
เพื่อดำเนินธุรกิจให้บริษัทด้านการท่องเที่ยวบนเครือข่ายอินเตอร์เนต

ตุลาคม 2553 นายไซม่อน มอร์ริส เกโรวิช ผู้ซึ่งได้รับมอบอำนาจจากที่ประชุมคณะกรรมการบริษัท
ครั้งที่ 4/2553 เป็นผู้จัดสรร และเป็นผู้คัดเลือก พิจารณา กำหนด แก้ไข เปลี่ยนแปลง
เงื่อนไขรายละเอียดต่างๆ ที่เกี่ยวข้องกับการจัดสรรหุ้นสามัญเพิ่มทุนส่วนทีเหลือ จำนวน
65,833,882 หุ้น ได้พิจารณาและจัดสรรหุ้นสามัญเพิ่มทุนจำนวน 65,833,882 หุ้น
มูลค่าที่ตราไว้หุ้นละ 1 บาท ให้แก่นักลงทุนซึ่งเป็นบุคคลในวงจำกัด จำนวน 3 ราย ในวันที่ 15
ตุลาคม 2553

ซึ่งหลังจากการจัดสรรหุ้นสามัญเพิ่มทุนครั้งสุดท้ายจนครบจำนวน บริษัทมีทุนจดทะเบียนชำระแล้ว
จำนวนทั้งสิ้น 694,000,000 บาท

เมื่อวันที่ 18 ตุลาคม 2553 ได้มีการเปลี่ยนแปลงโครงสร้าง อีเคที แอ็ดไวเซอร์ส ลิมิเต็ด (EKT
Advisors Limited) ซึ่งบริษัทร่วมทุน โดยเปลี่ยนชื่อเป็น เอฟโวลูชั่น อินเวสเมนท์ส ลิมิเต็ด
(Evolution Investments Limited) โดยเอฟโวลูชั่น แอ็ดไวเซอร์ส ลิมิเต็ด ได้เข้าซื้อหุ้น
ร้อยละ 50 จาก KT Holdings Limited

เอฟโวลูชั่น แอ็ดไวเซอร์ส ลิมิเต็ด ได้ซื้อหุ้นสามัญ ที่เพิ่มทุนอีกจำนวน 9,540 หุ้น มูลค่าหุ้นละ 100
เหรียญสหรัฐ เป็นจำนวนทั้งสิ้น 954,000 เหรียญสหรัฐ โดยมีนักลงทุนภายนอก
และผู้ถือหุ้นเดิมเข้าซื้อหุ้นสามัญเพิ่มขึ้นด้วยในครั้งนี้ ทำให้สัดส่วนที่ถือหุ้นใน Planet Hotels
Limited ลดลงจาก ร้อยละ 50.54 เป็นร้อยละ 35.0

พฤศจิกายน 2553 ที่ประชุมคณะกรรมการบริษัท เมื่อวันที่ 1 พฤศจิกายน 2553
ได้อนุมัติให้ทำการเลิกบริษัท ยามู (ไทยแลนด์) จำกัด และบริษัท ยามู วิลล่าส์ จำกัด
ซึ่งเป็นบริษัทย่อยของบริษัท

  นางสาวรมย์ชาลี จันทร์ประสิทธิ์ ได้ลาออกจากการเป็น กรรมการอิสระ และกรรมการตรวจสอบ
  เมื่อวันที่ 11 พฤศจิกายน 2553

  ที่ประชุมคณะกรรมการบริษัท ครั้งต่อมาในวันที่ 11 พฤศจิกายน 2553 ได้แต่งตั้ง

- นายวิเชษฐ บัณฑุวงศ์ เป็นกรรมการบริษัท และประธานกรรมการ

- นายชัยภัทร ศรีวิสารวาจา เป็นกรรมการอิสระ

- พลตำรวจเอกวิโรจน์ พหลเวชช์ เป็นกรรมการอิสระ และกรรมการตรวจสอบ

บริษัท สไปร์ เรียล เอสเตท จำกัด เปลี่ยนชื่อเป็น บริษัท เอฟโวลูชั่น เวนเจอร์ส จำกัด
เพื่อเข้าทำธุรกิจใหม่ของบริษัทเกี่ยวกับการลงทุน

  การประชุมผู้ถือหุ้นวิสามัญ ครั้งที่ 1/2553 เมื่อวันที่ 19 พฤศจิกายน 2553 มีมติอนุมัติ
  การออกใบสำคัญแสดงสิทธิที่จะซื้อหุ้นสามัญของบริษัท (Warrant) จำนวนไม่เกิน 347,000,000
  หน่วย เพื่อจัดสรรให้แก่ผู้ถือหุ้นเดิมในราคาเสนอขาย 0.1 บาทต่อหน่วยใบสำคัญแสดงสิทธิ
  โดยมีอัตราการจัดสรรเท่ากับ 2 หุ้นเดิม ต่อ 1 หน่วยใบสำคัญแสดงสิทธิ
  และอนุมัติการเพิ่มทุนจดทะเบียนของบริษัทอีกจำนวน 347,000,000 บาท
  จากทุนจดทะเบียนเดิมจำนวน 694,000,000 บาท เป็นทุนจดทะเบียนใหม่จำนวน
  1,041,000,000 บาท แบ่งออกเป็นหุ้นจำนวน 1,041,000,000 หุ้น มูลค่าที่ตราไว้หุ้นละ 1
  บาท โดยการออกหุ้นใหม่เป็นหุ้นสามัญจำนวน 347,000,000 หุ้น มูลค่ารที่ตราไว้หุ้นละ 1 บาท

ทุนจดทะเบียนบริษัทจึงเป็นจำนวนทั้งสิ้น 1,041,000,000 บาท และมีทุนจดทะเบียนชำระแล้ว
694,000,000 บาท

ธันวาคม 2553 เมื่อวันที่ 1 ธันวาคม 2553 ได้ทำการจดทะเบียนเลิกบริษัท ยามู (ไทยแลนด์)
จำกัด และบริษัท ยามู วิลล่าส์ จำกัด

มกราคม 2554 คณะกรรมการบริษัทได้มีการประชุมเมื่อ วันที่ 14 มกราคม 2554 เพื่ออนุมัติให้
บริษัท เอฟโวลูชั่น แลนด์ จำกัด ซึ่งเป็นบริษัทย่อย เข้าร่วมลงทุนจัดตั้งบริษัทใหม่จำนวน 5 บริษัท
เพื่อเข้าพัฒนาโครงการโรงแรม ได้แก่ บริษัท เรด แพลนเนต โฮเต็ล สอง (ไทยแลนด์) จำกัด,
บริษัท เรด แพลนเนต โฮเต็ล สาม (ไทยแลนด์) จำกัด, บริษัท เรด แพลนเนต โฮเต็ล สี่
(ไทยแลนด์) จำกัด, บริษัท เรด แพลนเนต โฮเต็ล ห้า (ไทยแลนด์) จำกัด, บริษัท เรด
แพลนเนต โฮเต็ล หก (ไทยแลนด์) จำกัด

มีนาคม 2554 ที่ประชุมคณะกรรมการบริษัทเมื่อวันที่ 30 มีนาคม 2554 มีมติอนุมัติจัดตั้ง
คณะกรรมการบริหาร (Executive Committee) และปรับเปลี่ยนโครงสร้างผู้บริหารของบริษัท
โดย นายมาร์ค มิเชล ไรเนคเข้าดำรงตำแหน่ง ประธานเจ้าหน้าที่บริหาร (CEO)
และกรรมการผู้จัดการของบริษัทแทน นายไซม่อน มอร์ริส เกโรวิช

เมษายน 2554 ได้มีการจัดตั้งบริษัทร่วมค้าของบริษัท มอนสเตอร์ มีเดีย จำกัด ขึ้นใหม่ ชื่อ บริษัท
โฟโต้มี ดอทคอม จำกัด เพื่อดำเนินธุรกิจให้บริการด้านสื่อโฆษณาแบบใหม่ซึ่งจะรองรับการโฆษณา
และการติดต่อสื่อสารผ่านสังคมออนไลน์

มิถุนายน 2554 นายวิเชษฐ บัณฑุวงศ์
ได้ลาออกจากตำแหน่งกรรมการและประธานกรรมการของบริษัทโดยมีผลตั้งแต่ วันที่ 30 มิถุนายน
2554

สิงหาคม 2554 ที่ประชุมคณะกรรมการบริษัท ครั้งที่ 5/2554 ประชุมเมื่อวันที่ 10 สิงหาคม 2554
มีมติอนุมัติจัดตั้งบริษัทย่อย ของ บริษัท เอฟโวลูชั่น แอดไวเซอร์ ลิมิเต็ด คือ บริษัท เอฟโวลูชั่น
เอนเนอร์จี พีทีอี แอลทีดี ซึ่งจัดตั้งขึ้นที่ประเทศสิงโปร์ โดยมีวัตถุประสงค์ในการซื้อขายพลังงาน
และการขนส่งที่เกี่ยวข้อง

กันยายน 2554 เมื่อวันที่ 23 กุมภาพันธ์ 2554
คณะกรรมการบริษัทได้มีมติให้เข้าลงนามในบันทึกข้อตกลงเข้าลงทุนซื้อหุ้นใน บริษัท
หลักทรัพย์จัดการกองทุนรวม ซีมิโก้ จำกัด ซึ่งเป็นบริษัทย่อยของบริษัทหลักทรัพย์ ซีมิโก้ จำกัด
(มหาชน) โดยเข้าถือหุ้นในสัดส่วน ร้อยละ 25 ของจำนวนหุ้นสามัญที่ออกและชำระแล้วทั้งหมด
ซึ่งบริษัทได้ดำเนินการลงนามในบันทึกข้อตกลงจำหน่ายเงินลงทุนในบริษัทหลักทรัพย์จัดการกองทุนรวม
ซีมิโก้ จำกัด และได้ชำระค่าเงินลงทุนเรียบร้อยแล้ว

พฤศจิกายน 2554 ตามมติที่ประชุมคณะกรรมการครั้งที่ 6/2554 ซึ่งประชุมเมื่อวันที่ 25 ตุลาคม
2554 โดยมีมติอนุมัติให้บริษัทเข้าชื่อซื้อหุ้นใน บริษัท บีนสตาร์ เจแปน โฮลดิ้ง ลิมิเต็ด
ในสัดส่วนร้อยละ 33.3 ของทุนชำระแล้ว เป็นจำนวน 125,000 เหรียญสหรัฐ โดยลงทุนผ่านบริษัท
เอฟโวลูชั่น แอดไวเซอร์ ลิมิเต็ด ซึ่งเป็นบริษัทย่อย และอนุมัติให้เข้าลงทุนใน บริษัท ซีจีไอ
อินโดไชน่า ลิมิเต็ด ในสัดส่วนร้อยละ 33.3 ของทุนชำระแล้ว เป็นจำนวน 150,000 เหรียญสหรัฐ
โดยลงทุนผ่านบริษัท เอฟโวลูชั่น แอดไวเซอร์ ลิมิเต็ด ซึ่งเป็นบริษัทย่อย เช่นเดียวกัน

ในที่ประชุมคณะกรรมการบริษัท ครั้งที่ 7/2554 ได้มีการอนุมัติการเข้าชื่อซื้อหุ้นของบริษัท ซีจีไอ
อินโดไชน่า ลิมิเต็ด เพิ่มเติมอีกจำนวน 100,000 เหรียญสหรัฐ
ซึ่งส่งผลให้มีการเข้าชื่อซื้อหุ้นทั้งหมดเป็นจำนวน 250,000 เหรียญสหรัฐ เพื่อรักษาสัดส่วนการถือหุ้น
ร้อยละ 33.3 ของทุนชำระแล้ว

ธันวาคม 2554 ได้มีการจดทะเบียนจัดตั้งบริษัทย่อยของบริษัท โฟโต้มี ดอทคอม จำกัด ขึ้นใหม่ ชื่อ
บริษัท โฟโต้มี ดอทคอม เคเค ซึ่งจัดตั้งขึ้นที่ประเทศญี่ปุ่น เพื่อดำเนินธุรกิจให้บริการด้านสื่อโฆษณา
(Interactive Media) ซึ่งจะรองรับการโฆษณา และการติดต่อสื่อสารผ่านสังคมออนไลน์
(Social Network)

  เมื่อวันที่ 30 ธันวาคม 2554 ได้ทำการจดทะเบียนเลิกบริษัท ไอคิวทริป ดอทคอม จำกัด

ภาพรวมการประกอบธุรกิจของบริษัท

ก่อนเดือนพฤษภาคม 2550
ธุรกิจของบริษัทเป็นธุรกิจที่เกี่ยวกับเทคโนโลยีสารสนเทศการสื่อสารซึ่งประกอบไปด้วย 3 ธุรกิจหลัก
คือ ธุรกิจบริการเสริมสําหรับผูใชโทรศัพทเคลื่อนที่ (Wireless Value Added Service)
ธุรกิจบริการคําปรึกษาและพัฒนาผ่านสื่ออินเตอรเน็ตและสื่อไรสาย (Interactive
Solutions) และธุรกิจบริการข้อมูลเสียงผ่านระบบโทรศัพท์ (Audiotex Services)
ธุรกิจบริการเสริมสําหรับผูใชโทรศัพทเคลื่อนที่ (Wireless VAS)
ใหบริการจัดสงขอมูลบริการเสริมตางๆ
รวมกับผูใหบริการโทรศัพทเคลื่อนที่รายใหญภายในประเทศ 3 ราย ประกอบดวย AIS
DTAC และ TrueMove
โดยผู้ให้บริการโทรศัพท์เคลื่อนที่จะเป็นผูเรียกเก็บคาบริการเสริมจากลูกคาและแบงรายไดจากการใหบริการเสริมที่จัดเก็บจากลูกคาใหบริษัทในสัดสวนที่ตกลงไวในสัญญาแบ่งรายไดระหวางกัน
สำหรับธุรกิจบริการคําปรึกษาและพัฒนาผานสื่ออินเตอรเน็ตและสื่อไรสาย (Interactive
Solutions) บริษัทให้บริการออกแบบและพัฒนาเว็บไซต์
ใหคําแนะนําในการกําหนดกลยุทธทางการตลาด
และการใหคําแนะนําในการสรางตราสินคาผานสื่ออินเตอรเน็ตอีกดวย
โดยรายไดจากธุรกิจบริการคําปรึกษาและพัฒนาผานสื่ออินเตอรเน็ตและสื่อไรสายที่บริษัทเรียกเก็บจากลูกคาจะคิดเปนมูลคารวมทั้งโครงการ
และสําหรับธุรกิจให้บริการข้อมูลเสียงผ่านระบบโทรศัพท์ (Audiotex Services)
บริษัทได้ขยายช่องทางการให้บริการเสริมแก่ลูกค้าบริษัทและลูกค้ารายใหม่ๆ
ซึ่งสามารถรองรับการใช้งานทั้งระบบโทรศัพท์บ้านทั่วไปและโทรศัพท์เคลื่อนที่
โดยรายได้จากธุรกิจให้บริการข้อมูลเสียงผ่านระบบโทรศัพท์ ได้แก่
รายได้จากการให้บริการข้อมูลทั่วไป การสนทนากลุ่มย่อย ระบบโหวตให้คะแนน และการดาวน์โหลด
ซึ่งจะเรียกเก็บจากผู้ใช้ปลายทางต่อครั้งที่ใช้บริการหรือตามอัตราค่าธรรมเนียมสมาชิก

หลังจากการเปลี่ยนแปลงผู้ถือหุ้นหลักของบริษัทในปี 2550
ผู้บริหารกลุ่มใหม่ได้ริเริ่มพัฒนาธุรกิจด้านอสังหาริมทรัพย์ที่มีการให้บริการแตกต่างจากผู้ให้บริการทั่วไปในประเทศไทย
โดยให้บริการด้านที่ปรึกษาอสังหาริมทรัพย์และทำการลงทุนโดยตรงในโครงการอสังหาริมทรัพย์ซึ่งเน้นในกลุ่มธุรกิจโรงแรมและที่พักอาศัย
ด้วยธุรกิจใหม่นี้จะทำให้โครงสร้างรายได้ของบริษัทขยายตัวและเพิ่มช่องทางมากขึ้น
และยังเป็นการใช้ประโยชน์ในทรัพยากรของบริษัทอย่างเต็มที่
ทีมผู้บริหารใหม่ที่เข้ามาพร้อมกับผู้ถือหุ้นใหม่ล้วนมีประสบการณ์กว้างขวางในธุรกิจโรงแรมและอสังหาริมทรัพย์และมีความเหมาะสมอย่างยิ่งในการดำเนินธุรกิจของบริษัท
อย่างไรก็ตามธุรกิจของบริษัทได้รับผลกระทบในแง่ลบจากวิกฤติทางการเงินของโลก
และเหตุการณ์ความไม่สลบทางการเมืองของประเทศไทย โดยเฉพาะธุรกิจโรงแรม
ทำให้ธุรกิจไม่เป็นไปตามแผนที่กำหนดไว้ ทำให้การลงทุนได้หยุดชะงักลง
แต่ด้วยความเชี่ยวชาญและประสบการณ์ของบริษัท
บริษัทได้เริ่มเปลี่ยแนวทางธุรกิจไปยังการลงทุนด้านอื่นๆ ทั้งที่ลงทุนเอง และให้คำปรึกษาแก่ลูกค้า
โดยมุ่งเน้นที่ธุรกิจที่ไม่ใหญ่และมีแนวโน้มการเติบโตสูง

โครงสร้างรายได้ของบริษัท

รายได้จากการให้บริการของบริษัทในปี 2554 ประกอบด้วย 3 ธุรกิจหลักดังนี้

1.  รายได้ค่าบริการที่ปรึกษาการพัฒนาอสังหาริมทรัพย์และรายได้จากการให้บริการด้านการลงทุน

2.  รายได้ค่าบริการด้านสื่อดิจิตอลและการออกแบบสื่อ

  รายได้อื่น

โครงสร้างรายได้จากการให้บริการของบริษัทแยกตามประเภทธุรกิจ ตั้งแต่ปี 2552 ถึงปี 2554
มีรายละเอียดดังต่อไปนี้

(หน่วย: พันบาท)

  --------------------------------------------------------------------- --------- ------- --------- ------- --------- -------
  ประเภทธุรกิจ                                                            2552              2553              2554      

                                                                        รายได้     ร้อยละ   รายได้     ร้อยละ   รายได้     ร้อยละ

  1.                                                                    119,327   88.0    229,415   90.6    126,931   78.4
  รายได้ค่าบริการที่ปรึกษาการพัฒนาอสังหาริมทรัพย์และรายได้จากการให้บริการด้านการลงทุน                                                 

  2. รายได้ค่าบริการด้านสื่อดิจิตอลและการออกแบบสื่อ                               15,224    11.2    21,400    8.4     31,585    19.5

  3. รายได้อื่น                                                            1,069     0.8     2,440     1.0     3,431     2.1

  รวมรายได้จากการให้บริการ                                                 135,620   100.0   253,255   100.0   161,947   100.0
  --------------------------------------------------------------------- --------- ------- --------- ------- --------- -------